9.  โครงสร้างการจัดการ

  โครงสร้างองค์กร

9.1 โครงสร้างการจัดการ

บริษัทมีโครงสร้างการจัดการ ประกอบด้วยคณะกรรมการ 5 ชุด ประกอบด้วย คณะกรรมการบริษัท

คณะกรรมการบริหาร คณะกรรมการสรรหาและกำหนดค่าตอบแทน คณะกรรมการตรวจสอบ
และคณะกรรมการบริหารความเสี่ยง รวมทั้งคณะผู้บริหาร โดยมีรายละเอียดดังต่อไปนี้

9.1.1 คณะกรรมการบริษัท

คณะกรรมการบริษัทประกอบด้วยกรรมการและกรรมการตรวจสอบดังต่อไปนี้

  -----------------------------------------------------------------------
  รายชื่อคณะกรรมการบริษัท                ตำแหน่ง
  ---------------------------------- ------------------------------------
  1. นายทัชชะพงศ์ ประเวศวรารัตน์         ประธานกรรมการ

  2. นายณรงค์ ทัศนนิพันธ์                 กรรมการผู้จัดการใหญ่

  3. นายทรงศักดิ์ วิสุทธิพิทักษ์กุล            กรรมการ

  4. นางภาวนา ทัศนนิพันธ์                กรรมการ

  5. นายเผด็จ รุจิขจรเดช                กรรมการ

  6. นายกมล สิงห์โตแก้ว                 กรรมการ

  7. รศ. ดร. สมชาย ภคภาสน์วิวัฒน์        กรรมการ (กรรมการอิสระ)

  8. นายสมควร วัฒกีกุล                  กรรมการ (กรรมการอิสระ)

  9. นายสมควร มูสิกอินทร์                กรรมการ (กรรมการอิสระ)
  -----------------------------------------------------------------------

[โดยมีนายอเนก ศรีทับทิม ทำหน้าที่เป็นเลขานุการคณะกรรมการบริษัท]

กรรมการผู้มีอำนาจลงนามผูกพันบริษัท คือ นายณรงค์ ทัศนนิพันธ์ นายทัชชะพงศ์ ประเวศวรารัตน์
นายทรงศักดิ์ วิสุทธิพิทักษ์กุล นางภาวนา ทัศนนิพันธ์ นายเผด็จ รุจิขจรเดช และนายกมล
สิงห์โตแก้ว สองในหกคนนี้ลงลายมือชื่อร่วมกันและประทับตราสำคัญของบริษัท

ขอบเขตอำนาจหน้าที่ของคณะกรรมการบริษัท

คณะกรรมการมีอำนาจหน้าที่จัดการบริษัทฯ ให้เป็นไปตามกฎหมาย วัตถุประสงค์ ข้อบังคับ
มติของที่ประชุม ผู้ถือหุ้น กำหนดนโยบายและทิศทางการดำเนินงาน การบริหารเงิน
การบริหารความเสี่ยงของกิจการ
กำกับและควบคุมดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
และมีความรับผิดชอบต่อผู้ถือหุ้นอย่างสม่ำเสมอ รักษาผลประโยชน์ของผู้ถือหุ้น
พร้อมทั้งมีการเปิดเผยข้อมูลอย่างถูกต้องครบถ้วน มีมาตรฐาน และโปร่งใส
รวมทั้งมีอำนาจมอบหมายแต่งตั้งกรรมการจำนวนหนึ่งหรือกรรมการผู้จัดการใหญ่เพื่อดำเนินการอย่างหนึ่งอย่างใดหรือหลายอย่าง
เว้นแต่อำนาจในการดำเนินการดังต่อไปนี้ จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน
ทั้งกำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทฯ ให้กรรมการซึ่งมีส่วนได้เสียในเรื่องใด
ไม่มีสิทธิออกเสียงหรือลงคะแนนในเรื่องนั้น เว้นแต่อำนาจในการดำเนินการดังต่อไปนี้
จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน
ทั้งกำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทฯ ให้กรรมการซึ่งมีส่วนได้เสียในเรื่องใด
ไม่มีสิทธิออกเสียงหรือลงคะแนนในเรื่องนั้น

(1) เรื่องที่กฎหมายกำหนดให้ต้องได้มติที่ประชุมผู้ถือหุ้น

(2) การทำรายการที่กรรมการมีส่วนได้เสียและอยู่ในข่ายที่กฎหมาย
หรือข้อกำหนดของตลาดหลักทรัพย์ระบุให้ต้องได้รับอนุมัติจากที่ประชุมผู้ถือหุ้น

 ในกรณีดังต่อไปนี้จะต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงไม่น้อยกว่า 3 ใน 4 ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

(1) การขายหรือโอนกิจการของบริษัทฯ ทั้งหมดหรือบางส่วนอย่างมีนัยสำคัญ

(2) การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัทฯ

(3) การทำ แก้ไข หรือเลิกสัญญาเกี่ยวกับการให้เช่ากิจการของบริษัทฯ ทั้งหมดหรือบางส่วนที่สำคัญ การมอบหมายให้บุคคลอื่นเข้าจัดการธุรกิจของบริษัทฯ หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

(4) การแก้ไขเพิ่มเติมหนังสือบริคณห์สนธิหรือข้อบังคับ

(5) การเพิ่มทุน การลดทุน การออกหุ้นกู้ และการควบหรือเลิกบริษัท

9.1.2 คณะกรรมการบริหาร

คณะกรรมการบริหาร ประกอบด้วย

  ---------------------------------------- ------------------------------
  รายชื่อคณะกรรมการบริหาร                     ตำแหน่ง

  1. นายณรงค์ ทัศนนิพันธ์                       ประธานกรรมการบริหาร

  2. ทัชชะพงศ์ ประเวศวรารัตน์                  กรรมการบริหาร

  3. นายทรงศักดิ์ วิสุทธิพิทักษ์กุล                  กรรมการบริหาร

  4. นายเผด็จ รุจิขจรเดช                      กรรมการบริหาร

  5. นายกมล สิงห์โตแก้ว                       กรรมการบริหาร

  6. นายกมล อยู่ยืนพัฒนา                       กรรมการบริหาร

  7. Mr Aung Win Maung                     กรรมการบริหาร

  8. Mr.Zaw Zaw Aye                        กรรมการบริหาร

  9. นายเอนก ศรีทับทิม                        กรรมการบริหาร
  ---------------------------------------- ------------------------------

[โดยมีนายอเนก ศรีทับทิม ทำหน้าที่เป็นเลขานุการคณะกรรมการบริหาร]

ขอบเขตอำนาจหน้าที่ของคณะกรรมการบริหาร 

1.  กำหนดนโยบาย ทิศทาง กลยุทธ์
    และโครงสร้างการบริหารงานหลักในการดำเนินธุรกิจของบริษัทที่กำหนดให้สอดคล้องและสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้นเพื่อเสนอให้คณะกรรมการบริษัทเห็นชอบ

2.  กำหนดแผนธุรกิจ งบประมาณ และอำนาจการบริหารต่างๆ ของบริษัท
    เพื่อเสนอให้คณะกรรมการบริษัทเห็นชอบ

3.  ตรวจสอบ ติดตามนโยบาย และแนวทางการบริหารงานด้านต่างๆ
    ของบริษัทที่กำหนดให้เป็นไปอย่างมีประสิทธิภาพ เอื้อต่อสภาพการดำเนินธุรกิจ

4.  ตรวจสอบติดตามผลการดำเนินงานของบริษัทที่กำหนดให้เป็นไปตามแผนธุรกิจที่ได้รับอนุมัติไว้

5.  พิจารณาโครงการลงทุนขนาดใหญ่ของบริษัทที่กำหนด

6.  ดำเนินการจัดทำธุรกรรมทางการเงินกับสถาบันการเงินในการเปิดบัญชี กู้ยืม จำนำ จำนอง
    ค้ำประกันและการอื่น รวมถึงการซื้อขายและจดทะเบียนกรรมสิทธิ์ที่ดินใดๆ ตามวัตถุประสงค์
    เพื่อประโยชน์ในการดำเนินกิจการของบริษัท ภายใต้อำนาจวงเงินไม่เกิน 100 ล้านบาท

7.  ดำเนินการอื่นๆ ตามที่คณะกรรมการบริษัทมอบหมายเป็นคราวๆไป

ทั้งนี้การมอบอำนาจดังกล่าวข้างต้นให้แก่คณะกรรมการบริหารนั้น
ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัท
และในกรณีที่การดำเนินการใดที่มีหรืออาจมีผลประโยชน์หรือส่วนได้เสียของกรรมการบริหารท่านใด
หรือบุคคลที่อาจมีความขัดแย้ง (ตามประกาศคณะกรรมการ ก.ล.ต.)
ให้คณะกรรมการบริหารนำเสนอเรื่องดังกล่าวต่อคณะกรรมการบริษัท
เพื่อให้คณะกรรมการบริษัทพิจารณาต่อไป
โดยกรรมการบริหารท่านนั้นและบุคคลที่อาจมีความขัดแย้งจะไม่มีสิทธิออกเสียงลงคะแนนในการประชุมคณะกรรมการบริษัทในเรื่องดังกล่าว

3.  คณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทนประกอบด้วยกรรมการจำนวน 4 ท่าน ดังต่อไปนี้

  ---------------------------------------- ------------------------------------
  รายชื่อคณะกรรมการตรวจสอบ                   ตำแหน่ง

  1. นายสมควร วัฒกีกุล                        ประธานกรรมการสรรหาและกำหนดค่าตอบแทน

  2. นายทัชชะพงศ์ ประเวศวรารัตน์               กรรมการสรรหาและกำหนดค่าตอบแทน

  3. นายณรงค์ ทัศนนิพันธ์                       กรรมการสรรหาและกำหนดค่าตอบแทน

  4. นายทรงศักดิ์ วิสุทธิพิทักษ์กุล                  กรรมการสรรหาและกำหนดค่าตอบแทน
  ---------------------------------------- ------------------------------------

[โดยมีนายอเนก ศรีทับทิม ทำหน้าที่เป็นเลขานุการคณะกรรมการสรรหาและกำหนดค่าตอบแทน]

ขอบเขตอำนาจหน้าที่ของคณะกรรมการสรรหาและกำหนดค่าตอบแทน

1.
พิจารณากำหนดคุณสมบัติของบุคคลที่จะดำรงตำแหน่งกรรมการบริษัทและนำเสนอต่อคณะกรรมการบริษัทเพื่อนำชื่อเสนอต่อที่ประชุมผู้ถือหุ้นหรือนำเสนอต่อคณะกรรมการบริษัทเพื่อพิจารณาแต่งตั้ง

2.
พิจารณาคัดเลือกบุคคลที่เหมาะสมที่จะดำรงตำแหน่งกรรมการบริษัทและนำเสนอต่อคณะกรรมการบริษัทเพื่อพิจารณาแต่งตั้ง

3. พิจารณากำหนดหลักเกณฑ์การพิจารณาค่าตอบแทนกรรมการ และกรรมการผู้จัดการ

4.
พิจารณากำหนดค่าตอบแทนของกรรมการและนำเสนอต่อคณะกรรมการบริษัทเพื่อเสนอต่อที่ประชุมผู้ถือหุ้นเพื่อพิจารณาอนุมัติ

5. ภารกิจอื่น ๆ ตามที่คณะกรรมการบริษัทมอบหมาย

4.  คณะกรรมการตรวจสอบ

คณะกรรมการตรวจสอบประกอบด้วยกรรมการที่เป็นอิสระจำนวน 3 ท่าน ดังต่อไปนี้

  ---------------------------------------- ------------------------------
  รายชื่อคณะกรรมการตรวจสอบ                   ตำแหน่ง

  1. รศ. ดร. สมชาย ภคภาสน์วิวัฒน์              ประธานกรรมการตรวจสอบ

  2. นายสมควร วัฒกีกุล                        กรรมการตรวจสอบ

  3. นายสมควร มูสิกอินทร์                      กรรมการตรวจสอบ
  ---------------------------------------- ------------------------------

[โดยมีนายสมศักดิ์ ธวัชพงศ์ธร ทำหน้าที่เป็นเลขานุการคณะกรรมการตรวจสอบ]

ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอโดยการประสานงานกับผู้สอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปีคณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใด
    ๆ ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทก็ได้

2.  สอบทานให้บริษัทมีระบบควบคุมภายในและการตรวจสอบภายในที่มีความเหมาะสมและมีประสิทธิผล
    โดย สอบทานร่วมกับผู้สอบบัญชีภายนอกและผู้ตรวจสอบภายใน

3.  สอบทานการปฏิบัติงานของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจหลักทรัพย์

  4. พิจารณาคัดเลือกและเสนอแต่งตั้งผู้สอบบัญชีของบริษัท
  รวมถึงพิจารณาเสนอค่าตอบแทนของผู้สอบบัญชี โดยคำนึงถึงความน่าเชื่อถือ
  ความเพียงพอของทรัพยากร และปริมาณงานตรวจสอบของสำนักงานตรวจสอบบัญชีนั้น
  รวมถึงประสบการณ์ของบุคคลากรที่ได้รับมอบหมายให้ทำการตรวจสอบบัญชีของบริษัท

  5.
  พิจารณาการเปิดเผยข้อมูลของบริษัทในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน
  รวมทั้งการพิจารณาอนุมัติรายการดังกล่าวเพื่อนำเสนอต่อที่ประชุมคณะกรรมการ
  และ/หรือที่ประชุมผู้ถือหุ้นต่อไป

  6. ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย
  เช่น ทบทวนนโยบายการบริหารทางการเงินและการบริหารความเสี่ยง
  ทบทวนการปฎิบัติตามจรรยาบรรณธุรกิจของผู้บริหาร
  ทบทวนร่วมกับผู้บริหารของบริษัทในรายงานสำคัญ ๆ
  ที่ต้องเสนอต่อสาธารณชนตามที่กฎหมายกำหนด ได้แก่
  บทรายงานและการวิเคราะห์ของฝ่ายบริหาร เป็นต้น

  7.
  จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท
  ซึ่งรายงานดังกล่าวลงนามโดยประธานกรรมการตรวจสอบ
  รายการดังกล่าวควรประกอบด้วยข้อมูลดังต่อไปนี้

-   ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทถึงความ
    ถูกต้อง ครบถ้วน เป็นที่เชื่อถือได้

-   ความเห็นเกี่ยวกับความเพียงพอของระบบการควบคุมภายในของบริษัท

-   เหตุผลที่เชื่อว่าผู้สอบบัญชีของบริษัทเหมาะสมที่จะได้รับการแต่งตั้งต่อไปอีกวาระหนึ่ง

-   ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
    หรือกฎหมายที่เกี่ยวข้องกับธุรกิจของบริษัท

  8. รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับ มอบหมายจากคณะกรรมการบริษัท

  9.
  รายงานผลการปฏิบัติงานของคณะกรรมการตรวจสอบให้คณะกรรมการบริษัททราบอย่างน้อยปีละ 4
  ครั้ง

3.  คณะกรรมการบริหารความเสี่ยง

  คณะกรรมการบริหารความเสี่ยง ประกอบด้วยกรรมการ 3 ท่าน

  ---------------------------------------- ------------------------------
  รายชื่อคณะกรรมการบริหารความเสี่ยง             ตำแหน่ง

  1. นายสมควร วัฒกีกุล                        ประธานกรรมการบริหารความเสี่ยง

  2. นายทัชชะพงศ์ ประเวศวรารัตน์               กรรมการบริหารความเสี่ยง

  3. นายเผด็จ รุจิขจรเดช                      กรรมการบริหารความเสี่ยง
  ---------------------------------------- ------------------------------

[โดยมีนายสมศักดิ์ ธวัชพงศ์ธร ทำหน้าที่เป็นเลขานุการคณะกรรมการบริหารความเสี่ยง]

ขอบเขตอำนาจหน้าที่ของคณะกรรมการบริหารความเสี่ยง

1.  กำหนดนโยบายในเรื่องของการบริหารความเสี่ยงให้ครอบคลุมถึงความเสี่ยงต่างๆ
    ในการบริหารงาน เพื่อเสนอต่อกรรมการบริหารของบริษัท

2.  ติดตามการดำเนินการบริหาร
    ความเสี่ยงตั้งแต่เริ่มกระบวนการที่จะบ่งชี้ให้ทราบถึงความเสี่ยงรวมทั้งวิเคราะห์ ประเมินผล
    จัดการติดตามและรายงานอย่างเป็นระบบ

3.  ให้การสนับสนุนให้มีการแนะนำกระบวนการบริหารความเสี่ยงแก่หน่วยงานภายในต่างๆ
    ตลอดจนติดตามและประเมินผลอย่างต่อเนื่อง

4.  รายงานต่อคณะกรรมการตรวจสอบอย่างสม่ำเสมอในสิ่งที่ต้องดำเนินการปรับปรุงแก้ไข
    เพื่อให้สอดคล้องกับนโยบายและกลยุทธ์ของบริษัท

ขอบเขตอำนาจหน้าที่กรรมการผู้จัดการใหญ่

1.  เป็นผู้ตัดสินใจในเรื่องที่สำคัญของบริษัท กำหนดภารกิจ วัตถุประสงค์ แนวทาง
    นโยบายของบริษัท รวมถึงการกำกับดูแลการดำเนินงานโดยรวม ผลผลิต
    ความสัมพันธ์กับลูกค้าและรับผิดชอบต่อคณะกรรมการบริษัท

2.  มีอำนาจจ้าง แต่งตั้ง โยกย้าย บุคคลตามจำนวนที่จำเป็นและเห็นสมควร
    ให้เป็นผู้บริหารหรือพนักงานของบริษัทเพื่อปฏิบัติหน้าที่ทุกตำแหน่ง
    รวมถึงการกำหนดขอบเขตอำนาจหน้าที่และผลประโยชน์ตอบแทนที่เหมาะสม
    และมีอำนาจในการปลดออก ให้ออก ไล่ออกพนักงานตามความเหมาะสม

3.  มีอำนาจในการกำหนดเงื่อนไขทางการค้า เช่น วงเงินเครดิต ระยะเวลาการชำระเงิน
    การทำสัญญาซื้อขาย การเปลี่ยนแปลงเงื่อนไขทางการค้า เป็นต้น

4.  มีอำนาจอนุมัติค่าใช้จ่ายตามโครงการที่ได้รับอนุมัติจากคณะกรรมการบริษัทแล้ว
    และค่าใช้จ่ายหรือการจ่ายเงินแต่ละครั้งมีวงเงินไม่เกิน 50 ล้านบาท

5.  พิจารณาเรื่องการลงทุนในโครงการประเภทต่างๆ รวมถึงการซื้อขายทรัพย์สิน
    ตามวงเงินที่กำหนดในข้อ 4

6.  มีอำนาจกระทำการและแสดงตนเป็นตัวแทนบริษัทต่อบุคคลภายนอกในกิจการที่เกี่ยวข้องและเป็นประโยชน์ต่อบริษัท

7.  อนุมัติการแต่งตั้งที่ปรึกษาด้านต่างๆที่จำเป็นต่อการดำเนินงาน

8.  ดำเนินกิจการที่เกี่ยวข้องกับการบริหารงานทั่วไปของบริษัท

ทั้งนี้การอนุมัติรายการของกรรมการผู้จัดการใหญ่ดังกล่าวไม่รวมถึงการอนุมัติรายการที่ทำให้กรรมการผู้จัดการใหญ่หรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
รวมถึงรายการที่กำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกัน และ
รายการได้มาหรือจำหน่ายไปซึ่งสินทรัพย์ของบริษัทเพื่อให้สอดคล้องกับข้อกำหนดของตลาดหลักทรัพย์

3.  คณะผู้บริหาร

คณะผู้บริหารของบริษัทประกอบด้วยผู้บริหารดังต่อไปนี้

+-----------------------------+----------------------------------------+
| รายชื่อคณะผู้บริหาร              | ตำแหน่ง                                 |
+-----------------------------+----------------------------------------+
| 1. นายณรงค์ ทัศนนิพันธ์          | กรรมการผู้จัดการใหญ่และรักษาการ             |
|                             |                                        |
|                             | ก                                      |
|                             | รรมการรองผู้จัดการใหญ่ฝ่ายงานธรณีเทคนิคและวิจัย |
+-----------------------------+----------------------------------------+
| 2. นายทัชชะพงศ์ ประเวศวรารัตน์  | รักษาการ                                |
|                             | กรรมการรองผู้จัดการใหญ่ฝ่ายงานอำนวยการ      |
+-----------------------------+----------------------------------------+
| 3. นายทรงศักดิ์ วิสุทธิพิทักษ์กุล     | กรรมก                                  |
|                             | ารรองผู้จัดการใหญ่ฝ่ายงานโครงสร้างและซ่อมบำรุง |
+-----------------------------+----------------------------------------+
| 4. นายเผด็จ รุจิขจรเดช         | กรรมการผู้ช่ว                             |
|                             | ยผู้จัดการใหญ่ฝ่ายงานเสาเข็มเจาะและกำแพงกันดิน |
+-----------------------------+----------------------------------------+
| 5. นายกมล สิงห์โตแก้ว          | กรรมการผู้ช่วยผู้จัดการใหญ่ฝ่ายงานโครงการพิเศษ  |
+-----------------------------+----------------------------------------+
| 6. นายกมล อยู่ยืนพัฒนา          | ผู้ช่วยผู้จัดการใหญ่ฝ่ายงานโครงสร้าง            |
+-----------------------------+----------------------------------------+
| 7. Mr.Aung Win Mang         | ผู้ช่วยผู้จัดการใหญ่ฝ่ายงานปรับปรุงคุณภาพดิน       |
+-----------------------------+----------------------------------------+
| 8. Mr.Zaw Zaw Aye           | ผู้ช่วยผู้จัดการใหญ่ฝ่ายงานพัฒนาธุรกิจ            |
+-----------------------------+----------------------------------------+
| 9. นายเอนก ศรีทับทิม           | ผู้ช่วยผู้จัดการใหญ่ฝ่ายงานอำนวยการ            |
+-----------------------------+----------------------------------------+

ขอบเขตอำนาจหน้าที่ของผู้บริหาร

1.  ได้รับมอบอำนาจจากคณะกรรมการบริหารให้ดำเนินการตามนโยบายของคณะกรรมการบริหาร
    ซึ่งอยู่ภายใต้กฎหมาย เงื่อนไข กฎระเบียบ และข้อบังคับของบริษัท

2.  ดูแลการดำเนินกิจการให้เป็นไปตามแนวนโยบายที่ได้รับมอบหมายจากคณะกรรมการบริหาร

3.  พิจารณาเสนอแก้ไข ปรับปรุง ระเบียบปฏิบัติงานต่างๆ
    ตามความเหมาะสมต่อคณะกรรมการบริหาร และคณะกรรมการบริษัท เพื่อขออนุมัติ

4.  ดำเนินการอื่นๆ ตามที่คณะกรรมการและคณะกรรมการบริหารมอบหมาย

แต่ทั้งนี้การมอบอำนาจให้ผู้บริหารดังกล่าวข้างต้นจะไม่รวมถึงการมอบอำนาจที่ทำให้ผู้บริหารสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้ส่วนเสีย หรือ อาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
รวมทั้งกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกันและการได้มาหรือจำหน่ายไปซึ่งทรัพย์สินที่สำคัญของบริษัทหรือบริษัทย่อย
เพื่อให้สอดคล้องกับข้อกำหนดของตลาดหลักทรัพย์แห่งประเทศไทยในเรื่องดังกล่าว
และต้องไม่มีลักษณะเป็นการมอบอำนาจที่ทำให้กรรมการผู้จัดการผู้รับมอบอำนาจสามารถขออนุมัติรายการที่ตนหรือบุคคลที่อาจมีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย

9.2 การสรรหากรรมการและผู้บริหาร

คณะกรรมการบริษัทได้แต่งตั้งคณะกรรมการสรรหาเพื่อทำหน้าที่คัดเลือกบุคคลที่มีคุณสมบัติเหมาะสม
ที่จะดำรงตำแหน่งกรรมการและนำเสนอที่ประชุมผู้ถือหุ้นหรือที่ประชุมคณะกรรมการบริษัทเป็นผู้แต่งตั้งกรรมการ
ในกรณีที่แต่งตั้งโดยผู้ถือหุ้นมีหลักเกณฑ์และวิธีการดังต่อไปนี้

1.  คณะกรรมการบริษัทต้องประกอบด้วยกรรมการจำนวนไม่น้อยกว่า 5 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

2.  ให้ที่ประชุมผู้ถือหุ้นเลือกตั้งกรรมการ โดยใช้เสียงข้างมากตามหลักเกณฑ์และวิธีการดังต่อไปนี้

-   ผู้ถือหุ้นหนึ่งคนมีคะแนนเสียงเท่ากับหนึ่งหุ้นต่อเสียงหนึ่ง

-   ให้ผู้ถือหุ้นออกเสียงลงคะแนนเลือกตั้งกรรมการเป็นรายบุคคลไป

-   บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือที่เลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือที่เลือกตั้งในครั้งนั้น
    ให้ประธานในที่ประชุมมีสิทธิออกเสียงอีกเสียงหนึ่งเป็นเสียงชี้ขาด

3.  หากกรรมการคนใดประสงค์จะลาออกจากตำแหน่ง ให้ยื่นใบลาออกต่อบริษัท
    โดยการลาออกจะมีผลนับแต่วันที่บริษัทได้รับใบลาออก

4.  ที่ประชุมผู้ถือหุ้นอาจมีมติให้กรรมการออกจากตำแหน่งก่อนวาระได้
    โดยต้องมีคะแนนเสียงสนับสนุนไม่น้อยกว่า 3 ใน 4
    ของจำนวนผู้ถือหุ้นที่เข้าประชุมและมีสิทธิออกเสียง
    และต้องมีผู้ถือหุ้นนับรวมกันไม่น้อยกว่ากึ่งหนึ่งของจำนวนหุ้นทั้งหมดที่มีสิทธิออกเสียงเข้าร่วมประชุม

5.  ในการประชุมผู้ถือหุ้นสามัญประจำปีทุกครั้งให้กรรมการจำนวน 1 ใน 3
    ของกรรมการทั้งหมดพ้นจากตำแหน่ง
    ถ้าจำนวนกรรมการที่มีอยู่ไม่สามารถแบ่งออกเป็นสามส่วนได้
    ก็ให้ออกโดยจำนวนใกล้ที่สุดกับส่วน 1 ใน 3
    กรรมการที่จะต้องออกจากตำแหน่งตามวาระในปีแรกและปีที่สองภายหลังจดทะเบียนบริษัทนั้นให้ใช้วิธีจับสลากกันว่าผู้ใดจะออก
    ส่วนปีหลังๆ ต่อไปให้กรรมการที่อยู่ในตำแหน่งนานที่สุดเป็นผู้ออกจากตำแหน่งก่อน อย่างไรก็ดี
    กรรมการที่พ้นจากตำแหน่งไปแล้วเข้ารับตำแหน่งกรรมการอีกได้

6.  ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่า 2 เดือน
    บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
    โดยมติของคณะกรรมการดังกล่าวจะต้องประกอบด้วยคะแนนเสียงไม่น้อยกว่า 3 ใน 4
    ของจำนวนกรรมการที่ยังเหลืออยู่

7.  ให้คณะกรรมการเลือกกรรมการคนหนึ่งเป็นประธานกรรมการ
    คณะกรรมการอาจมอบหมายให้กรรมการคนหนึ่งหรือหลายคนปฏิบัติการอย่างใดอย่างหนึ่งแทนคณะกรรมการก็ได้

หลักเกณฑ์ที่บริษัทใช้ในการคัดเลือกคณะกรรมการบริหาร

1.  คณะกรรมการจะเป็นผู้พิจารณาและแต่งตั้งคณะกรรมการบริหาร โดยพิจารณาจากความสามารถ
    ประสบการณ์ในการทำงาน และผลงานหรือการรักษาผลประโยชน์ให้แก่บริษัทในอดีตที่ผ่านมา
    รวมถึงการไม่มีประวัติการกระทำผิดหรือทุจริต
    โดยผู้บริหารที่ได้รับการแต่งตั้งจะต้องได้รับคะแนนเสียงเกินกึ่งหนึ่งของกรรมการที่เข้าร่วมประชุมในครั้งนั้น

2.  หากผู้บริหารท่านใดประพฤติหรือปฏิบัติหน้าที่ไม่เหมาะสม
    คณะกรรมการบริษัทจะเป็นผู้พิจารณาให้ผู้บริหารดังกล่าวพ้นจากตำแหน่งและพิจารณาคัดเลือกผู้บริหารใหม่เข้ามาปฏิบัติหน้าที่แทน

3.  หากผู้บริหารท่านใดประสงค์จะลาออกจากตำแหน่ง ให้ยื่นใบลาออกต่อบริษัท
    โดยการลาออกจะมีผลนับแต่วันที่ระบุในใบลาออก
    และคณะกรรมการจะต้องพิจารณาคัดเลือกผู้ที่จะมาดำรงตำแหน่งที่ขาดไป
    อย่างไรก็ดีหากไม่สามารถคัดสรรผู้ที่เหมาะสมมาดำรงตำแหน่งดังกล่าวได้ในทันที
    จะให้มีการเว้นว่างตำแหน่งดังกล่าวไว้ก่อนและมอบหมายให้ผู้บริหารท่านอื่นรักษาการแทนไปก่อน

4.  บริษัทไม่ได้มีการจำกัดวาระในการทำงานของผู้บริหาร โดยผู้บริหารจะดำรงตำแหน่งวาระละ
    1 ปี

    3.  ค่าตอบแทนกรรมการและผู้บริหาร

+--------------------+------+--------+------+---------+------+--------+
|                    | ปี    |        | ปี    |         | ปี    |        |
|                    | 2548 |        | 2549 |         | 2550 |        |
+====================+======+========+======+=========+======+========+
|                    | จ    | ค่า     | จ    | ค       | จ    | ค่า     |
|                    | ำนวน | ตอบแทน | ำนวน | ่าตอบแทน | ำนวน | ตอบแทน |
|                    |      |        |      |         |      |        |
|                    |      | (บาท)  |      | (บาท)   |      | (บาท)  |
+--------------------+------+--------+------+---------+------+--------+
| ค่าตอบแทนกรรมการ    | 1    | 7      | 1    | 780,000 | 1    | 8      |
|                    |      | 80,000 |      |         |      | 38,500 |
| เงินเดือน            |      |        |      |         |      |        |
+--------------------+------+--------+------+---------+------+--------+
| ค่าตอบแทนผู้บริหาร     | 8    | 20,5   | 8    | 21,     | 9    | 23,8   |
|                    |      | 35,000 |      | 202,000 |      | 56,000 |
| เงินเดือน            |      |        |      |         |      |        |
+--------------------+------+--------+------+---------+------+--------+
| ค่าตอ               | 8    | -      | 8    | -       | 8    | -      |
| บแทนกรรมการบริษัทและ |      |        |      |         |      |        |
|                    |      | 4      |      | 480,000 |      | 6      |
| ค่าเบี้ยประชุม         |      | 80,000 |      |         |      | 40,000 |
|                    |      |        |      | 360,000 |      |        |
| - รศ.ดร.สมชาย      |      | 3      |      |         |      | 4      |
| ภคภาสน์วิวัฒน์         |      | 60,000 |      | 360,000 |      | 80,000 |
|                    |      |        |      |         |      |        |
| - นายสมควร วัฒกีกุล   |      | 3      |      | 300,000 |      | 4      |
|                    |      | 60,000 |      |         |      | 80,000 |
| - นายสมควร มูสิกอินทร์ |      |        |      | 250,000 |      |        |
|                    |      | 3      |      |         |      | 4      |
| - นายทัชชะพงศ์       |      | 00,000 |      | 250,000 |      | 00,000 |
| ประเวศวรารัตน์       |      |        |      |         |      |        |
|                    |      | 2      |      | 200,000 |      | 3      |
| - นายณรงค์ ทัศนนิพันธ์  |      | 50,000 |      |         |      | 40,000 |
|                    |      |        |      | 200,000 |      |        |
| - นายทรงศักดิ์        |      | 2      |      |         |      | 3      |
| วิสุทธิพิทักษ์กุล         |      | 50,000 |      | 2,      |      | 40,000 |
|                    |      |        |      | 400,000 |      |        |
| - นายเผด็จ รุจิขจรเดช |      | 2      |      |         |      | 2      |
|                    |      | 00,000 |      |         |      | 60,000 |
| - นายกมล สิงห์โตแก้ว  |      |        |      |         |      |        |
|                    |      | 2      |      |         |      | 2      |
| รวม                |      | 00,000 |      |         |      | 60,000 |
|                    |      |        |      |         |      |        |
|                    |      | 2,4    |      |         |      | 3,2    |
|                    |      | 00,000 |      |         |      | 00,000 |
+--------------------+------+--------+------+---------+------+--------+

4.  การกำกับดูแลกิจการที่ดี

คณะกรรมการบริษัท ได้ร่วมกันกำหนดแนวทางการกำกับดูแลกิจการของบริษัท
ซึ่งเป็นไปตามข้อพึงปฏิบัติที่ดีตามแนวทางของตลาดหลักทรัพย์และกรรมการของบริษัท
ซึ่งสามารถสรุปได้ดังนี้

1.  นโยบายเกี่ยวกับการกำกับดูแลกิจการ

  บริษัทให้ความสำคัญกับการมีบรรษัทภิบาลที่ดี
  เพื่อช่วยให้ผู้ลงทุนและสาธารณชนได้รับทราบและตรวจสอบการดำเนินงานของบริษัทได้
  บริษัทจึงได้กำหนดนโยบายเกี่ยวกับการกำกับดูแลกิจการขึ้น โดยมุ่งเน้นในเรื่องกรรมการบริษัท
  ความโปร่งใสในการดำเนินกิจการ การเปิดเผยข้อมูล และการบริหารความเสี่ยง
  เพื่อสร้างความเชื่อมั่นให้แก่ผู้ถือหุ้น ผู้ลงทุน และผู้เกี่ยวข้องทุกฝ่าย

2.  สิทธิของผู้ถือหุ้น

  บริษัทมีนโยบายให้ความสำคัญเกี่ยวกับสิทธิของผู้ถือหุ้น
  โดยจะมีการดำเนินการให้มีการจัดส่งหนังสือนัดประชุมพร้อมทั้งข้อมูลประกอบการประชุมวาระต่างๆให้ผู้ถือหุ้นทราบล่วงหน้า
  และมีการจัดทำรายงานการประชุม เพื่อให้ผู้ถือหุ้นสามารถตรวจสอบผลการประชุมได้

3.  สิทธิของผู้มีส่วนได้เสีย

  บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม โดยเฉพาะอย่างยิ่งชุมชนและพนักงาน
  โดยที่ผ่านมาบริษัทได้ให้ความสำคัญอย่างยิ่งต่อสิ่งแวดล้อม
  เนื่องจากธุรกิจของบริษัทอาจก่อให้เกิดการสั่นสะเทือนและเสียงดังรบกวนชุมชนที่อยู่อาศัยใกล้เคียงกับบริเวณที่ปฏิบัติงาน
  บริษัทจึงได้ใช้มาตรการต่างๆในการลดผลกระทบดังกล่าว
  ประกอบกับหลีกเลี่ยงการก่อความรำคาญให้กับชุมชนมากที่สุดเท่าที่จะสามารถทำได้
  ขณะเดียวกันในส่วนของเจ้าหน้าที่ที่ปฏิบัติหน้าที่ของบริษัท
  บริษัทก็ได้มีการดำเนินมาตรการป้องกันอันตรายที่อาจจะเกิด โดยจัดอุปกรณ์ให้กับเจ้าหน้าที่ทุกคน

4.  การประชุมผู้ถือหุ้น

  บริษัทมีนโยบายให้ผู้ถือหุ้นสามารถเข้าประชุมโดยไม่ยุ่งยาก
  จัดประชุมในสถานที่และเวลาที่ผู้ถือหุ้นสามารถเข้าประชุมได้สะดวก
  จัดให้มีข้อมูลและเวลาเพียงพอในการพิจารณา
  และมีการจัดเตรียมหนังสือมอบฉันทะสำหรับผู้ถือหุ้นที่ไม่สามารถเข้าร่วมประชุมได้ด้วยตัวเอง

5.  ภาวะผู้นำและวิสัยทัศน์

  คณะกรรมการได้มีส่วนร่วมในการกำหนด วิสัยทัศน์ ภารกิจ กลยุทธ์ เป้าหมาย แผนธุรกิจ
  และงบประมาณของบริษัท
  ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
  เพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ ผู้ถือหุ้น

6.  ความขัดแย้งทางผลประโยชน์

  บริษัทมีนโยบายการป้องกันความขัดแย้งทางผลประโยชน์
  โดยมีการกำหนดนโยบายและขั้นตอนในการอนุมัติรายการที่เกี่ยวโยงกันเป็นลายลักษณ์อักษรโดยถูกควบคุมและตรวจสอบโดยคณะกรรมการและคณะกรรมการตรวจสอบ
  และเปิดเผยรายการเกี่ยวโยงกันไว้ในหมายเหตุประกอบงบการเงิน รายงานประจำปี และแบบ
  56-1 นอกจากนี้ยังมีการดูแลให้ผู้บริหารและผู้ที่เกี่ยวข้องปฏิบัติตามมาตรา 59
  แห่งพระราชบัญญัติหลักทรัพย์และตลาดหลักทรัพย์ พ.ศ. 2535
  เรื่องการเปิดเผยข้อมูลการถือครองหลักทรัพย์
  และห้ามมิให้มีการใช้ข้อมูลภายในเพื่อประโยชน์ของตนเอง

7.  จริยธรรมธุรกิจ

  คณะกรรมการของบริษัทและผู้บริหารได้กำหนดนโยบายและชี้แจงให้พนักงานทุกท่านปฏิบัติหน้าที่ด้วยความซื่อสัตย์
  สุจริต และรับผิดชอบต่อผู้มีส่วนได้เสีย ผู้ถือหุ้น และทุกฝ่ายที่เกี่ยวข้องอย่างสม่ำเสมอ
  เพื่อเป็นการสร้างจิตสำนึกให้แก่พนักงานของบริษัท

8.  การถ่วงดุลของกรรมการที่ไม่เป็นผู้บริหาร

  คณะกรรมการของบริษัทมีทั้งสิ้น 9 ท่านประกอบด้วย

-   กรรมการที่เป็นผู้บริหารจำนวน 5 ท่าน

-   กรรมการที่ไม่ได้เป็นผู้บริหารจำนวน 1 ท่าน

-   กรรมการที่เป็นอิสระจำนวน 3 ท่าน

  บริษัทมีกรรมการที่ไม่ใช่ผู้บริหารและกรรมการที่เป็นอิสระคิดเป็นร้อยละ 44.4
  ของจำนวนกรรมการทั้งหมด ซึ่งสามารถถ่วงดุลอำนาจในการบริหารงานได้

9.  การรวมหรือแยกตำแหน่ง

  บริษัทมีการกำหนดประธานกรรมการและกรรมการผู้จัดการใหญ่แยกกันอย่างชัดเจน
  และมีกรรมการที่เป็นอิสระคอยถ่วงดุลอำนาจและสอบทานในการบริหาร

10. ค่าตอบแทนกรรมการและผู้บริหาร

  ค่าตอบแทนกรรมการ บริษัทได้กำหนดค่าตอบแทนกรรมการไว้อย่างชัดเจนและโปร่งใส
  โดยค่าตอบแทนอยู่ในระดับเดียวกับอุตสาหกรรม
  และสูงเพียงพอที่จะดูแลและรักษากรรมการที่มีคุณสมบัติที่ต้องการ
  และได้มีการขออนุมัติจากผู้ถือหุ้นแล้ว

  ค่าตอบแทนผู้บริหาร
  บริษัทได้กำหนดค่าตอบแทนผู้บริหารในระดับที่เหมาะสมกับหน้าที่ความรับผิดชอบ
  และอยู่ในระดับที่สูงพอที่จะดูแลให้ผู้บริหารมีการปฏิบัติหน้าที่อย่างเต็มความสามารถ

11. การประชุมคณะกรรมการ

  บริษัทจะจัดให้มีการประชุมคณะกรรมการเป็นประจำอย่างน้อย 3 เดือนต่อครั้ง
  โดยมีการส่งหนังสือนัดประชุมพร้อมข้อมูลประกอบวาระการประชุมอย่างชัดเจนให้คณะกรรมการศึกษาก่อนล่วงหน้าไม่น้อยกว่า
  7 วัน
  นอกจากนี้บริษัทยังได้มีการจดบันทึกการประชุมเป็นลายลักษณ์อักษรเพื่อรายงานผลการประชุม
  และเก็บรวบรวมไว้เพื่อให้คณะกรรมการและผู้เกี่ยวข้องสามารถตรวจสอบได้

  ในรอบปี 2550 มีการประชุมคณะกรรมการบริษัท จำนวนทั้งสิ้น 4 ครั้ง
  มีคณะกรรมการเข้าร่วมประชุมโดยพร้อมเพียงกันทุกครั้ง

12. คณะอนุกรรมการ

  บริษัทได้จัดตั้งคณะอนุกรรมการ 3 ชุด ประกอบด้วย คณะกรรมการตรวจสอบ
  คณะกรรมการสรรหาและพิจารณาค่าตอบแทน และคณะกรรมการบริหารความเสี่ยง ดังต่อไปนี้

  คณะกรรมการตรวจสอบ

  บริษัทได้มีการแต่งตั้งคณะกรรมการตรวจสอบเมื่อวันที่ 2 มีนาคม 2547
  มีวาระในการดำรงตำแหน่ง 3 ปี
  โดยคณะกรรมการตรวจสอบจะต้องมีการจัดประชุมและรายงานต่อคณะกรรมการบริษัท

คณะกรรมการสรรหาและพิจารณาค่าตอบแทน

  คณะกรรมการบริษัทได้ทำการแต่งตั้งคณะกรรมการสรรหาและพิจารณารายได้ตามมติที่ประชุมคณะกรรมการบริษัทครั้งที่
  4/2547 ลงวันที่ 8 พฤศจิกายน 2547 และตามมติที่ประชุมคณะกรรมการบริษัทครั้งที่ 1/2547
  ลงวันที่

  25 กุมภาพันธ์ 2547
  เพื่อมาพิจารณาสรรหาบุคคลที่มีคุณสมบัติเหมาะสมเข้ามาดำรงตำแหน่งกรรมการบริหารพร้อมทั้งพิจารณาค่าตอบแทนที่เหมาะสมให้กับกรรมการบริษัท

  คณะกรรมการบริหารความเสี่ยง

  คณะกรรมการบริษัทได้ทำการแต่งตั้งคณะกรรมการบริหารความเสี่ยง
  ตามมติที่ประชุมคณะกรรมการบริษัท ครั้งที่ 3/2550 ลงวันที่ 14 สิงหาคม 2550
  เพื่อมากำหนดนโยบายการบริหารความเสี่ยงในการบริหารงานของบริษัท
  โดยให้สอดคล้องกับนโยบายการบริหารและกลยุทธ์ของบริษัท
  รวมทั้งประเมินผลของความเสี่ยงที่อาจเกิดขึ้นเพื่อรายงานต่อคณะกรรมการบริษัท

13. ระบบการควบคุมและการตรวจสอบภายใน

  บริษัทได้ตั้งฝ่ายตรวจสอบภายในขึ้นมาซึ่งได้รับความร่วมมือจากบริษัท เคพีเอ็มจี ภูมิไชย
  ช่วยในการดำเนินการจัดตั้ง เพื่อทำหน้าที่ตรวจสอบการปฏิบัติงาน และกิจการทางการเงินที่สำคัญ
  และช่วยเสนอแนะเพื่อแก้ไขจุดอ่อนของระบบการควบคุมภายในของบริษัท
  เพื่อให้มั่นใจว่าบริษัทได้จัดให้มีระบบควบคุมภายในที่ดี
  และมีการปฏิบัติสอดคล้องตามกฎหมายและข้อกำหนดที่เกี่ยวข้องของบริษัท

14. รายงานของคณะกรรมการ

  คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย
  และสารสนเทศทางการเงินที่ปรากฏในรายงานประจำปี
  โดยมอบหมายให้คณะกรรมการตรวจสอบสอบทานงบการเงิน และรายการระหว่างกันก่อนนำเสนอ
  งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
  โดยเลือกใช้นโยบายบัญชีที่เหมาะสม
  และมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

15. ความสัมพันธ์กับผู้ลงทุน

  คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และทั่วถือ
  ทั้งรายงานข้อมูลทางการเงินและข้อมูลทั่วไป
  ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท
  โดยบริษัทได้ดำเนินการเผยแพร่ข้อมูลที่จำเป็นต้องเปิดเผยผ่านสื่อต่างๆ
  ตามที่ตลาดหลักทรัพย์แห่งประเทศไทยกำหนด
  นอกจากนี้บริษัทยังจัดตั้งหน่วยงานผู้ลงทุนสัมพันธ์ซึ่งรายงานโดยตรงต่อกรรมการผู้จัดการ
  เพื่อให้บริการข้อมูลและข่าวสารกิจกรรมต่างๆของบริษัทกับผู้ลงทุน ผู้ถือหุ้น นักวิเคราะห์
  และประชาชนทั่วไป ทั้งนี้ผู้ลงทุนสามารถติดต่อขอข้อมูลบริษัทได้ที่ โทร 029-190-090-97 หรือ
  ที่ website: www.seafco.co.th หรือที่ e-mail address: seafco@seafco.co.th

9.5 บุคลากร

9.5.1 ค่าตอบแทนและจำนวนพนักงาน

ณ วันที่ 31 ธันวาคม 2550 กลุ่มบริษัทฯมีพนักงานรวมทั้งสิ้น 920 คน
โดยแบ่งตามสายงานหลักได้ดังนี้

  -----------------------------------------------------------------------
  สายงานหลัก                                           จำนวนพนักงาน
  --------------------------------------------------- -------------------
  สายงานโครงการ                                       753

  สายงานการตลาดและวิศวกรส่วนกลาง                        14

  สายงานสนับสนุนซ่อมบำรุง                                 112

  สายงานบริหารและสำนักงาน                               41

  รวม                                                 920
  -----------------------------------------------------------------------

  บริษัทจ่ายค่าตอบแทนให้พนักงานในรูปเงินเดือน ในปี 2550 เป็นจำนวน 177.38 ล้านบาท

บริษัทจ่ายค่าตอบแทนให้พนักงานที่ไม่ใช่รูปเงินเดือนดังนี้

  1. เมื่อวันที่ 20 กุมภาพันธ์ 2547 บริษัทได้จดทะเบียนกองทุนสำรองเลี้ยงชีพ
  ภายใต้การจัดการของบริษัทหลักทรัพย์จัดการกองทุน เอ็มเอฟซี จำกัด (มหาชน)
  โดยบริษัทเริ่มจ่ายเงินสมทบกองทุนสำรองเลี้ยงชีพตั้งแต่เดือนมีนาคม 2547

  2. บริษัทมีการออกใบสำคัญแสดงสิทธิให้แก่กรรมการและพนักงานของบริษัท 5 ล้านหน่วย
  ซึ่งมีสิทธิแปลงสภาพเป็นหุ้นสามัญ 1 หน่วย ต่อ 1หุ้นสามัญในราคา 5 บาท ต่อหุ้น เมื่อวันที่ 15
  ตุลาคม 2547

2.  การเปลี่ยนแปลงจำนวนพนักงานอย่างมีนัยสำคัญในระยะ 3 ปีที่ผ่านมา

ไม่มี

3.  ข้อพิพาทด้านแรงงานที่สำคัญในระยะ 3 ปีที่ผ่านมา

ไม่มี

4.  นโยบายในการพัฒนาพนักงาน

บริษัทมีนโยบายในการพัฒนาพนักงาน โดยสามารถจำแนกได้เป็น 3 ด้าน ดังนี้

ด้านการพัฒนาความรู้ความสามารถ

-   บริษัทมีการจัดสรรงบประมาณเพื่อทำวิจัยร่วมกับอาจารย์และนักศึกษาของสถาบันการศึกษา
    โดยทางสถาบันการศึกษาจะเน้นการวิจัยและค้นคว้าด้านวิชาการ
    ในขณะที่บริษัทจะเป็นการค้นคว้าด้านการปฏิบัติการจากงานรับเหมาก่อสร้างที่บริษัทรับจ้างดำเนินการจริง

-   บริษัทจัดส่งผู้บริหารและวิศวกรเข้าร่วมการประชุมด้านวิชาการที่มีจัดขึ้นทั้งภายในประเทศและต่างประเทศตลอดเวลา
    เพื่อศึกษาการเปลี่ยนแปลง และการพัฒนาการด้านการก่อสร้าง
    อันจะทำให้บริษัทสามารถพัฒนาขั้นตอนและรูปแบบการก่อสร้างตลอดเวลา

-   บริษัทจัดส่งวิศวกรและพนักงานเข้าร่วมอบรมในเรื่องที่เกี่ยวข้องกับหน้าที่ที่ปฏิบัติงานอย่างสม่ำเสมอ

-   บริษัทมีโครงการจัดอบรมพนักงานภายใน โดยเชิญวิทยากรที่มีชื่อเสียงในด้านต่างๆ
    จากภายนอก เพื่อให้ความรู้แก่พนักงานอย่างสม่ำเสมอ เช่น
    การอบรมให้ความรู้เกี่ยวกับความปลอดภัย การซ่อมบำรุงเครื่องจักรและอุปกรณ์ เป็นต้น

-   บริษัทมอบทุนการศึกษาให้กับพนักงานเพื่อทำปริญญาเอกที่จุฬาลงกรณ์ 1 ทุน
    ด้านวิศวกรรมปฐพีและรวมกับสถาบัน AIT มอบทุนการศึกษาระดับปริญญาโท ด้านวิศวกรรมปฐพี
    ที่เป็นนักศึกษาชาวไทย จำนวน 2 ทุน และนักศึกษาชาวเอเซียใต้จำนวน 1 ทุน

ด้านสุขอนามัย

-   บริษัทจัดให้มีการตรวจสุขภาพของพนักงานเป็นประจำทุกปี โดยจัดร่วมกับโรงพยาบาล
    รวมทั้งการตรวจสายตา และสารเสพติด ซึ่งบริษัทได้รับหนังสือรับรองว่าเป็น
    “สถานประกอบการเข้มแข็ง” ที่ออกโดยศูนย์ปฏิบัติการต่อสู้เพื่อเอาชนะยาเสพติด

-   บริษัทจัดให้มีเครื่องแบบที่เหมาะสมให้กับเจ้าหน้าที่ที่ปฏิบัติงานเฉพาะ
    เช่นผู้ปฏิบัติหน้าที่ช่างซึ่งจะต้องเข้าไปติดตั้งและปรับแต่งเครื่องจักรและอุปกรณ์
    โดยจะไม่อนุญาตผู้ที่ไม่ได้สวมเครื่องแบบของช่างเข้าไปปรับเครื่องจักร
    เพื่อความปลอดภัยของเจ้าหน้าที่ที่ปฏิบัติงาน นอกจากนี้บริษัทยังจัดให้มีการสวมหมวก
    และรองเท้า Safety เพื่อความปลอดภัยระหว่างปฏิบัติงาน

ด้านความปลอดภัย

-   บริษัทส่งพนักงานเข้ารับการอบรมหลักสูตรความปลอดภัยวิชาชีพ
    และหลักสูตรการรักษาความปลอดภัยในการปฏิบัติหน้าที่ต่างๆ อย่างสม่ำเสมอ

-   บริษัทจัดให้มีการซ้อมการป้องกันอัคคีภัย

-   บริษัทจัดให้มีการรายงานเรื่องอุบัติเหตุที่เกิดขึ้นระหว่างปฏิบัติงาน
    พร้อมทั้งมาตรการในการแก้ไขและการป้องกันอุบัติเหตุที่อาจเกิดขึ้นในอนาคต